Medienettverket

Medienettverket er et nettverk som har som formål å utvikle godt lederskap og for å få flere kvinner og større mangfold i ledelsen i mediebransjen. Alle som stiller seg bak formålet, kan være medlemmer i nettverket.

Leder for forumet per 2022 er Jannicke Kjeilen Dyrøy, forretningsutvikler i TV2; hun overtok ledervervet våren 2022 etter Veslemøy Østrem, nyhetsredaktør i Vårt Land. Nestleder er Winta Negassi, ledende People Partner for Googles forretningsorganisasjon på Nord-Europeisk nivå. Forumet arrangerer faglige debatter og seminarer og samarbeider også med Mediebedriftenes Landsforening om et mentorprogram. I mentorprogrammet deltar 16-18 kvinnelige medieledere årlig.

Priser

Årets kvinnelige medieleder 
Årlig deler Medienettverket ut pris til Årets kvinnelige medieleder som gis til den kvinne som har markert seg særlig som leder, og som kan vise til oppnådde resultater, journalistisk markedsmessig, økonomisk eller organisatorisk.

Prismottagere 

 2021 – Sun Heidi Sæbø i Morgenbladet
 2020 – Siv Juvik Tveitnes i Schibsted  
 2019 – Sarah C. J. Willand, TV 2  
 2018 – Kirsti Husby, Adresseavisen  
 2017 – Helje Solberg, VGTV  
 2016 – Grethe Gynnild Johnsen, NRK  
 2015 – Vibeke Fürst Haugen, NRK  
 2014 – Jane Throndsen, VG

Årets kvinnelige medieledertalent 
Forumet deler også ut pris til Årets kvinnelige medieledertalent som gis til en kvinne som viser et stort ledertalent i en mediebedrift. Vinnerne skal også framstå som et forbilde for andre kvinner som ønsker å bli leder i en mediebedrift.

Prismottagere 

 2021 – Mari-Marthe Aamold, Bergens Tidende og Stavanger Aftenblad
 2020 – Julie Lundgren, DN 
 2019 – Grethe Wiig Samdal, BT 
 2018 – Anniken Renslo Sandvik, Finnmarken 
 2017 – Jorun Berntsen, Aftenposten 
 2016 – Tora Bakke Håndlykken, VG 
 2015 – Susanne Kaluza, Egmont Publishing 
 2014 – Camilla Bjørn, VG

Referanser

Norske medieorganisasjoner